अलग अलग किमो को चढाने में लगने वाला समय भी अलग अलग दवा पर निर्भर करता है I मेरी माता जी को शुरू में जो किमो चढ़ाया गया उसमे केवल 30 से 45 मिनट लगता था I किमो चढ़ने के तुरंत बाद मरीज को घर भेज दिया जाता है लेकिन किमो के बाद होने वाली परेशानियों ( जैसे सर दर्द, उलटी, बुखार, शरीर दर्द इत्यादि ) के लिए डॉक्टर कुछ दावा भी देते है I मेरी माता जी को शुरुआत के 24 घंटो तक कुछ भी अलग महसूस नहीं हुआ लेकिन उसके बाद किमो का प्रभाव समझ में आया I उनके पेट में मरोड़ सा होने लगा, हल्का बुखार भी हो गया और कब्ज भी हुआ लेकिन जब उन्होंने डॉक्टर के द्वारा दी हुई दवाओं को लिया तो ये सारी दिक्क़तें ख़त्म होने लगी I साधारणतयः उनको ये दिक्क़तें किमो के 3-4 दिनों तक रहती है और उसके बाद धीरे धीरे सब कुछ ठीक हो जाता है, लेकिन तभी तक अगले किमो का भी दिन आ जाता है I